ธปท.ให้แบงก์ใน4จว.ภาคใต้หยุดตรุษจีน
ธปท.ประกาศให้สถาบันการเงินในพื้นที่ 4 จังหวัดชายแดนภาคใต้หยุดตรุษจีนวันที่ 23 ม.ค.นี้ได้ ตามหลักประเพณีและสอดคล้องกับประกาศครม.
17 ม.ค. 2555

ธปท.ประกาศให้สถาบันการเงินในพื้นที่ 4 จังหวัดชายแดนภาคใต้หยุดตรุษจีนวันที่ 23 ม.ค.นี้ได้ ตามหลักประเพณีและสอดคล้องกับประกาศครม.
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) ออกประกาศวันหยุดเพิ่มเติมประจำปี 2555 ให้สถาบันการเงินที่ตั้งอยู่ในพื้นที่ 4 จังหวัดชายแดนภาคใต้ ซึ่งประกอบด้วย ปัตตานี ยะลา นราธิวาส และสตู หยุดทำการในวันจันทร์ที่ 23 ม.ค.ปีนี้ ซึ่งเป็นวันตรุษจีนได้เป็นกรณีพิเศษ เพื่อไม่ให้ขัดต่อหลักประเพณีปฏิบัติ และไม่น่าจะส่งผลกระทบต่อระบบสถาบันการเงินและภาคธุรกิจต่างๆ 
อีกทั้ง ยังเป็นการสนับสนุนนโยบายภาครัฐ ที่กำหนดแนวปฏิบัติให้สอดคล้องกับมติคณะรัฐมนตรี(ครม.)มีมติวันที่ 10 ม.ค.ปีนี้ ที่กำหนดให้วันตรุษจีน ที่ 13 ม.ค.เป็นวันหยุดราชการประจำปีเพิ่มเติมในพื้นที่ 4 จังหวัดภาคใต้ดังกล่าว ตามที่ศูนย์อำนวยการบริหารจังหวัดชายแดนภาคใต้(ศอ.บต.)เสนอ เพื่อให้ชาวไทยเชื้อสายจีนในจังหวัดเหล่านี้ได้เฉลิมฉลองเทศกาลตรุษจีน เช่นเดียวกับชาวไทยพุทธและมุสลิมตามประเพณีและหลักศาสนาต่อไป
ทั้งนี้ การจะปิดทำการสาขาทำการบางแห่ง เช่น สาขาในห้างสรรพสินค้าหรือไม่ อยู่ที่วิจารณญาณของแต่ละสถาบันการเงินเอง แต่การพิจารณาควรคำนึงถึงการดูแลพนักงานของสถาบันการเงินตามสมควรด้วย